Oʻzbekistonda toʻsilgan vebsaytlar roʻyxati. Oʻzbekiston Respublikasida, boshqa mamlakatlarda boʻlganidek, internet senzura qilinadi. Boshqa mamlakatlardan farq qilib, Oʻzbekistonda toʻsilgan vebsaytga kirayotganda uning toʻsilgani haqida ogohlantirish chiqmaydi, balki Microsoftning "msn.com" saytiga yoʻnaltiriladi. Quyida Oʻzbekistonda toʻsilgan vebsaytlar roʻyxati keltirilgan. Bu roʻyxat toʻliq emas. Toʻsilgan saytlarga shifrlangan bogʻlanishli (HTTPS) protokol bilan kirish mumkin. Biroq aksariyat saytlar bunday bogʻlanishni dastaklamaydi. 2013-yil 1-aprel kuni Oʻzbekiston prezidenti Islom Karimov Xalq deputatlari Toshkent viloyati kengashining navbatdan tashqari sessiyasida „Internet tarmogʻini qandaydir temir devor bilan toʻsib, taqiqlash — bu mutlaqo aqlga sigʻmaydigan ish,“ dedi.